Diari Oficial de la Generalitat Valenciana


Sumari del DOGV 1569, del 20-06-1991 (1991/821676)

ORDRE de 10 de maig de 1991, de la Conselleria de Cultura, Educació i Ciencia9 per la qual es convoca la concessió de subvencions a ajuntaments per a millores i equipaments d'instal-lacions esportives.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/10/(1)/dof/vci/html**

### Dades del document

Número de DOGV
:   1569

Data del DOGV
:   20-06-1991

Secció del DOGV
:   DISPOSICIONS GENERALS

Número del document
:   1991/821676


Data del document
:   10-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 10 de maig de 1991, de la Conselleria de Cultura, Educació i Ciència, per la qual es convoca la concessió de subvencions a ajuntaments per a millores i equipaments d'instal·lacions esportives.  
D'acord amb el que preveu la Llei 2/1983, de 4 d'octubre, per la qual es declaren d'interés general per a la Comunitat Valenciana determinades funcions pròpies de les diputacions provincials; el Decret 129/85 de 23 d'agost pel qual s'estableixen les directrius perquè el Consell de la Generalitat Valenciana puga dur a terme aqueixa coordinació; l?Ordre de la Conselleria de Cultura, Educació i Ciència de 27 de març de 1991, que aprova el Pla d'actuacions coordinades amb les diputacions provincials de la Comunitat Valenciana en matèria d'educació i cultura per a l?exercici 1991.  
Dins l?àmbit de la política esportiva és criteri de la Conselleria de Cultura, Educació i Ciència, en l?àrea d'instal·lacions esportives, mantingut ja en exercicis anteriors, no sols fomentar la creació de nova infrastructura esportiva sinó millorar la dotació de la ja existent amb l?objectiu d'incrementar la rendibilitat en fer-ne més òptima la utilització.  
Per tot aixà i segons el que disposa l'annex III de l'Ordre d'aquesta Conselleria de 27 de març de 1991,  
ORDENE  
Article primer  
Convocar la concessió de subvencions destinades a la millora d'instal·lacions esportives existents a la Comunitat Valenciana i l?equipament d'aquestes, les quals seran sol·licitades pels ajuntaments i s'aproven les bases per a la concessió les quals figuren com a annex d'aquesta ordre.  
Article segon  
Les subvenciones seran satisfetes amb càrrec al capítol VII de la secció 09, servei 10, programa 457.10 línia de subvenció 702/000/91 de la vigent Llei de Pressuposts de la Generalitat Valenciana per un import màxim de 21.615.444 de pessetes i les consignacions que a aquest efecte figuren en els respectius pressuposts de les diputacions provincials.  
DISPOSICIONS FINALS  
Primera   
S'autoritza el Director General d'Esports per dictar les resolucions necessàries per al desplegament i l?execució d'aquesta ordre.  
Segona   
Aquesta ordre entra en vigor l?endemà de la publicació al Diari Oficial de la Generalitat Valenciana.  
València, 10 de maig de 1991.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases per les quals es regula el règim de subvencions a ajuntaments per a millores i equipament d'instal·lacions esportives  
Primera  
Les subvenciones objecte d'aquesta ordre tindran per finalitat possibilitar la realització d'obres de millora de les instal·lacions esportives existents a la Comunitat Valenciana i la de l?equipament adequat les quals s'ajustaran als criteris establerts en la base IV d'aquesta ordre.  
Segona  
Podran sol·licitar aquestes subvencions els ajuntaments de la Comunitat Valenciana.  
Tercera  
A l?efecte d'aquesta convocatòria, es consideren instal·lacions susceptibles de millora i d'equipament totes aquelles instal·lacions estrictament esportives, existents a la Comunitat Valenciana, la titularitat de les quals pertanya als ajuntaments de la Comunitat Valenciana i que les característiques tècniques de les quals s'adapten al que estableix la normativa sobre instal·lacions esportives i d'esplai (NIDE), publicada pel Consell Superior d'Esports, així com els criteris tècnics i de disseny establerts per la Generalitat Valenciana en el Pla Director d'instal·lacions esportives.  
Quarta  
1. Pel que fa a millores, les prioritats per a aquest Pla, d'acord amb el que preveu el Pla Director d'Instal·lacions Esportives de la Generalitat Valenciana, s'adaptarà, principalment, als criteris següents:  
a) millora específica de les instal·lacions per enllumenat d'espais esportius,  
b) millora i ampliació de les instal·lacions pel que fa a:  
- reparació de paviments d'espais i superfícies esportives,  
- vestidors.  
2. Quan es tracte d'equipaments, el criteri de prioritats serà el següent:  
a) Que siga material per a instal·lacions de nova planta,  
b) que el projecte d'equipament de la instal·lació responga a un pla municipal d'equipament.  
Cinquena  
L'import de la subvenció podrà atènyer el 50% del pressupost de contracta de l'obra i de l'equipament si bé en cap cas aquell percentatge podrà ultrapassar la quantitat d?1.500.000 pessetes per a obres de millora i de 500.000 pessetes per a equipament, essent per compte de cada ajuntament la resta de l'import.  
Sols es considerarà equipament el material esportiu estàtic, fix i no fungible de les instal·lacions. En els supòsits d'equipament, les diputacions provincials podran subvencionar els sol·licitants amb e lliurament del material esportiu objecte de la subvenció.  
Sisena  
Us sol·licituds de subvenció per a millores es realitzaran per mitjà d'una instància dirigida al Conseller de Cultura, Educació i Ciència, i les d'equipament al President de la Diputació que pertoque  
A la sol·licitud s'adjuntaran els documents següents, per duplicat:  
1) document acreditatiu de la titularitat de la instal·lació,  
2) memòria explicativa de l?ús i utilització habitual de la instal·lació i dels plans prevists per a les instal·lacions un cop millorades i/o equipades,  
3) memòria valorada o projecte tècnic,  
4) compromís de finançament i manteniment de l?equipament esportiu, adoptat per l?òrgan legalment competent en cada cas,  
5) certificat que hi ha crèdit pressupostari per a l'adquisició de l?equipament i/o l?execució de les obres per al finançament de les quals es sol·licita, independentment de la subvenció final concedida per la Generalitat Valenciana o la diputació provincial que pertoque,  
6) relació de totes les ajudes o subvencions sol·licitades i/o concedides per qualssevol administracions o ens públics per al finançament de qualsevol obra o equipament d'aqueixa mateixa instal·lació esportiva, o si escau, certificat que no se n'ha sol·licitat ni concedit cap altra.  
Setena  
Les sol·licituds per a les obres de millora i les sol·licituds per a l?equipament s'hauran de presentar per separat.  
Cada ajuntament només podrà presentar una sol·licitud per a cadascun d'aquests conceptes.  
Cas de presentar una sol·licitud per a millores i una altra per a equipament, la comissió mixta a la qual fa referència la base VII d'aquesta ordre, determinarà les prioritats i l?import de la possible subvenció, sense que, cas de concedir-se aquesta, puga destinar-se aquell a conceptes diferents dels prevists en la sol·licitud.  
Les sol·licituds acompanyades dels documents relacionats en la base sisena podran presentar-se a les diputacions provincials d'Alacant, Castelló ó València, en el cas dels equipaments, ó als serveis territorials de Cultura i Educació per a obres de millora. La presentació podrà fer-se també als centres d'informació de l?Oficina d'Informació, Iniciatives i Reclamacions de la Generalitat Valenciana per qualsevol dels procediments establerts per l'article 66 de la Llei de Procediment Administratiu.  
Vuitena  
El termini de presentació de les sol·licituds serà de 60 dies hàbils comptadors des de l'entrada en vigor d'aquesta ordre.  
En acabar el termini de presentació de sol·licituds recaptats per la Conselleria de Cultura, Educació i Ciència els corresponents informes tècnics, es constituirà una comissió mixta integrada per:  
- el Director General d'Esports, qui la presidirà,  
- els presidents de les tres diputacions provincials (o persones en les quals deleguen),  
- el Cap del Servei d'instal·lacions esportives,  
- un funcionari de la Direcció General d'Esports qui exercirà de Secretari.  
La comissió d'avaluació podrà recaptar totes les informacions, els aclariments o els documents complementaris que considere necessaris per assessorar-se, després d'això elevarà la proposta de resolució d?acord amb els criteris següents:  
- ajudes per a equipaments esportius amb càrrec a les respectives diputacions provincials,  
- ajudes per a millores d'instal·lacions esportives, amb càrrec a la Conselleria de Cultura, Educació i Ciència.  
Novena  
La resolució per la qual es concediran les subvencions reglades per aquesta ordre, es comunicarà per escrit als interessats, tot assenyalant-hi els requisits que s'hauran d'acomplir o els documents que s'hauran d'aportar a fi de facilitar la ràpida execució de les obres i el pagament de la subvenció concedida.  
Serà motiu per desestimar la sol·licitud, no haver justificat subvencions anteriors d?acord amb les normes establides en les respectives convocatòries.  
Deu  
L'execució de l'obra o la dotació de l?equipament s'haurà de començar en el termini màxim de tres mesos a partir de la notificació de la resolució per la qual es concediran les subvencions, procedint, cas contrari, a la cancel·lació de la subvenció concedida, llevat que per raons de força major, la Conselleria de Cultura, Educació i Ciència amplie aquest termini.  
Onze .  
Els ajuntaments subvencionats hauran de lliurar a la Direcció General d'Esports el certificat de l'adjudicació de les obres de millora, i han d'informar també de la datà de començament de les obres i de qualsevol modificació que es produesca en el projecte o en el pressupost presentat, per a determinar les aportacions definitives i el compliment del termini d'execució previs, sense l'aprovació, de la qual no podrà fer-se efectiva la subvenció. Abans de procedir a la signatura de l'acta de replanteig i de l'acta de recepció, es notificarà obligatòriament a la Conselleria de Cultura, Educació i Ciència perquè aquesta envie un representant, llevat que per les característiques de l?obra, no ho considere necessari.  
Dotze  
El pagament de les subvencions es farà efectiu una vegada presentat el corresponent certificat de les obres realitzades degudament intervingudes i aprovades per l?òrgan municipal competent. En el cas de subministraments el pagament s'efectuarà després de presentar les factures aprovades igualment per l'organisme competent i la corresponent acta de recepció de l'equipament.  
Aquests i altres documents els quals reglamentàriament procedesquen es presentaran per triplicat. Juntament amb els certificats o factures haurà de lliurar-se el CIF i 'es dades del compte bancari on s'ha d'ingressar l'import de la subvenció.  
Tretze  
La Conselleria de Cultura, Educació i Ciència i les diputacions provincials, es reserven el dret d'inspeccionar les obres o els equipaments que hagueren estat objecte de les subvencions d'aquesta convocatòria, tant durant l'execució de les obres com un cop acabades aquestes.  
Catorze  
L'ajuntament que resulte subvencionat d'acord amb aquesta convocatòria es compromet a:  
1) assumir la resta de l?import de l?obra, que juntament amb la subvenció de la Generalitat Valenciana o diputació provincial, complete la totalitat d'aquell,  
2) assumir al seu càrrec els augments que pogueren haver en cas que el cost de l?obra resulte superior a la valoració prevista en el pressupost, bé per revisió dels preus o modificació dels contractes, pròrrogues, suspensions o altres supòsits,  
3) mantenir la instal·lació esportiva subvencionada en la seua destinació esportiva per un termini minin de 10 anys, durant el qual no podrà alienar-se ni cedir-se en ús o en explotació a tercers amb finalitats lucratives, sense autorització expressa de la Conselleria de Cultura, Educació i Ciència, sent requisit imprescindible per a l'autorització la tornada de les quantitats concedides i l'abonament dels interessos legals d'aquelles,  
4) cedir la instal·lació a la Conselleria de Cultura, Educació i Ciència per a la realització de qualsevol esdeveniment esportiu organitzat sota el patrocini d'aquesta,  
5) col·locar en l?obra o en la instal·lació un cartell anunciador el disseny del qual el facilitarà la Conselleria de Cultura, Educació i Ciència o la diputació provincial respectiva, en què s'indique la subvenció atorgada per l?ens subvencionador.


Còpia Permalink ELI